Mei | 2016 | Poerdezmerdez
As jy nou meer as 1 breinsel gehad het …
Posted by poerdez in Poerdez, Uncategorized
Meeste van die mense besef darem dat niks verniet is nie. Dat alles om geld draai en dat as dit TE goed klink, dit gewoonlik nie waar is nie.
Nou is daar werklik mense wat hierdie kak like; wit/goud as hulle kleur noem en deel met die res van die mensdom. Want hierdie mense van die Engelse Staat gaan vir hulle 'n iPhone of Apple Laptop stuur. Werklik!
Dis seker dieselfde mense wat die epos glo dat hulle die erfgenaam is van 'n verlangse familielid wat onlangs in Ghana oorle is en hulle erf alles – miljuisende $'s. MAAR, om die dokumente los te kry/doodsertifikaat uitgereik te kry/boedel afgehandel te kry, moet hulle NET 'n bedraggie van $500 inbetaal by die prokureur. Uhm. Ja.
Menz wenz soms menz kan deur die rekenaarskermpie 'n paar klappe uitdeel. Vir dom-wees. En so.
Eendag wanneer menz groot is …
26 Donderdag Mei 2016
Posted by poerdez in Menz, Uncategorized
Menz is aan die verkeerde kant van bright eyed and bushy tailed, en weet nog steeds nie wat menz wil "word" nie …
brandweerman, lykbesorger, veearts, dokter, wildbewaarder, astroloog, wetenskaplike, polisieman, reisiger, fotograaf, uitvinder, onderwyser, kok, koekbakker, ouer, proefleser, skrywer, argeoloog, ruimtereisiger, skilder, musikant …
Maak maar die lysie langer met enige ander idees waarmee jy vorendag kan kom. Menz het nie noodwendig die talente vir al die bogenoemde nie, maar menz kan droom.
Menz werk nou met syfers want dis hoe menz se lewe uitgedraai het. En menz is goed daarmee, baie goed.
Maar menz wil nie. Nie meer nie.
Menz wil MEER.
Maar sodra menz iets verstaan of kan doen, dan verdwyn die lus om dit te doen. Of hey look, a butterfly …
Dis tyd dat menz die lotto wen sodat menz kan doen waarvoor menz op daardie stadium lus het … of nie.
Hulle praat die taal…
17 Dinsdag Mei 2016
Is jy in 'n perdebui (bad mood) omdat iemand besig is om jou handvatsels glad te vat (jou rond te shunt)? Jy is mos nie 'n sponskind (softy) nie jy met daardie natuurlike noedelhare (spiral perm). Of word jy nou 'n tannetjie-hekel (ou lady). Onthou jy nog hoe jy druktyd (sweet sixteen) beleef het?
Miskien moet jy maar 'n ou loslooitjie (affair) aanknoop om jouself op te beur. Nooit gedink my blindederm sal lank genoeg wees (ek sal die guts hê) om dit voor te stel nie, né? Wat van daardie oulike moerjoggie (appy)? Of verkies jy eerder 'n fundivakie (nerd)? Wie se sjokoladepoppie (sweetie) wil jy wees? Spin jy jou driewiel (gooi 'n tantrum) omdat jy vanoggend weer besef het jou vriend is 'n onrehabiliteerbare skouervlieg (back seat driver)?
Dit sal my ook ystervarke laat vang ('n gasket laat blaas) as iemand heeltyd soos 'n koop'sebliefie (rep) sy stembande om my ore rek (nag). Hy het seker maar vanoggend weer 'n effense bewerlewertjie (hangover) ná gisteraand se gekuier oor die polisiekoffie (halfjackie). Komaan, klim uit die streskas (unwind). As hy weer iets sê oor jou bestuursvernuf en jy trek holrug (kry creeps), sê vir hom hy soek vir gips en steke (watch it)!
Gaan huis toe, groet die bure se brommerboel (brandsiek brak) en tooi jouself in jou mooiste saterdrag (informele klere) vir daai mog dit trof (blind date). As dit 'n petofferige (flashy) ou is wat met 'n sardyntrein (taxi) voor die deur stop, sê vir hom jy is poegemoeg (lights out) en wil liewer vanaand alleen wees.
Slaan 'n vleismolessie (stew) aanmekaar, haal die jeugdeeg (make-up) van jou gesig af en snik jou sorge weg in 'n bloplappie (tissue). Hou sommer môre 'n vakbondvastrap (toi-toi) voor jou werkplek en vra vir 'n verhoging om te betaal vir die hysbakkies (face lift) waarvan jy droom. Jip-jip? (okay?).
*Ontvang per epos oor die Wilde Woordeboek
Ek sien dom mense.
13 Vrydag Mei 2016
12 Donderdag Mei 2016
Wat wil jy op 70 doen?
Sien jy jouself dalk afgetree langs die see, op reis deur hierdie of vreemde lande, rustig aan die vergaan in 'n ouetehuis se kamertjie of lankal opgevrot onder die grond?
Enige opsie is seker bereikbaar, 70 is tog nie oor die muur nie? (Alhoewel die 50-ouderdomsmylpaal redelik naby in menz se eie toekoms lê – skrikwekkend in vooruitsig.)
Watter regdenkende vrou van 70 jaar sal nog lewe wil skenk? Vir watter rede ook al? Op 70?
Foknee. Poerdes. *sug*
Miskien is menz dom of net ongevoelig. Miskien is menz te dom om te voel of dalk nie fynbeswaard genoeg om te voel nie.
Dood is dood. Finaal vir hier. Vir nou. Verby.
Niks op hierdie aarde kan die dooie terug bring nie. Niks kan die situasie terug vat na 5 minute voor afsterwe nie. Niks. Nada. Fokol.
Die dood is nie vir menz erg nie. Menz kan tog niks daaraan doen nie. Die verlies en hartseer is vir menz 'n private saak. Vir alleen huil oor en alleen rou oor. Self. Alleen. Privaat. Net menz en die seer.
Doen wat gedoen moet word want die lewe gaan aan. Die lewe stop nie omdat jy seer het nie. Die verantwoordelikhede wag nie 'n bietjie omdat jy nie kans sien daarvoor met die seer in jou lyf nie.
Die dooie is nie meer hier nie, jy begrawe 'n dop – 'n houer/omhulsel as jy dan wil. Blomme en gesange is bedoel as troos vir die wat agter bly. Dit maak niks aan/vir die persoon wat ontvlug het nie.
Los die dooies, hulle het aanbeweeg. Luister en sien die wat nog om jou is. Die wat jy wil sien en na wil luister. Sif mooi, die tyd is kort en die trein trek onverwags.